शर्वरी वाघ

शर्वरी वाघ (जन्म १४ जून १९९७), ही शर्वरी या नावाने ओळखली जाणारी ही एक भारतीय अभिनेत्री आहे जी हिंदी चित्रपटांमध्ये काम करते. तिने २०१५ मध्ये लव रंजन आणि संजय लीला भन्साळी यांच्यासाठी सहाय्यक दिग्दर्शक म्हणून तिच्या कारकिर्दीला सुरुवात केली. त्यानंतर कबीर खान यांच्या युद्ध नाटक मालिकेत द फॉरगॉटन आर्मी - आझादी के लिए (२०२०) द्वारे तिने अभिनय क्षेत्रात पदार्पण केले.

शर्वरीने यशराज फिल्म्सच्या कॉमेडी बंटी और बबली २ (२०२१) मधून चित्रपटांमध्ये पाऊल ठेवले, ज्यात तिने सर्वोत्कृष्ट महिला पदार्पणाचा फिल्मफेर पुरस्कार जिंकला. २०२४ मध्ये व्यावसायिकदृष्ट्या यशस्वी कॉमेडी हॉरर मुंज्या  चित्रपटाद्वारे तिने तिचे यश संपादन केले.

 सुरुवातीचे जीवन 
शर्वरी वाघचा जन्म १४ जून १९९७ रोजी एका मराठी कुटुंबात झाला.  त्यांचे पालक शैलेश वाघ हे बांधकाम व्यावसायिक आणि नम्रता वाघ ही आर्किटेक्ट आहेत. तिने मुंबईच्या दादर पारसी युथ असेंब्ली हायस्कूल आणि रुपारेल कॉलेजमध्ये शिक्षण घेतले. महाराष्ट्राचे माजी मुख्यमंत्री मनोहर जोशी हे तिच्य आईकडून तिचे आजोबा होते.

 कारकीर्द 
शर्वरीने प्यार का पंचनामा २, बाजीराव मस्तानी आणि सोनू के टीटू की स्वीटी या चित्रपटांमध्ये सहाय्यक दिग्दर्शक म्हणून काम केले होते. तिने सांगितले की ती २०१४ पासून चित्रपटांमधील मुख्य भूमिकेसाठी ऑडिशन देत होती. तिने २०२० च्या अमेझॉन प्राइम मालिकेतील द फॉरगॉटन आर्मी - आझादी के लिए मधून सनी कौशलसोबत अभिनय क्षेत्रात पदार्पण केले.

शर्वरीने राणी मुखर्जी, सैफ अली खान आणि सिद्धांत चतुर्वेदी यांच्यासमवेत यशराज फिल्म्स च्या क्राईम कॉमेडी बंटी और बबली २ मध्ये पदार्पण केले, जो २०२१  मध्ये प्रदर्शित झाला होता. तिच्या अभिनयामुळे तिला सर्वोत्कृष्ट महिला पदार्पणाचा फिल्मफेर पुरस्कार आणि वर्षातील स्टार महिला पदार्पणाचा आयफा पुरस्कार मिळाला. हिंदुस्तान टाईम्सने नोंदवले की, "शर्वरी तिच्या पहिल्या चित्रपटासाठी खूपच आत्मविश्वासू आहे आणि तिची स्क्रीनवरील उपस्थिती उत्तम आहे." पण बॉक्स ऑफिसवर या चित्रपटाने चांगली कामगिरी केली नाही.

तिचा पुढचा चित्रपट तीन वर्षांनंतर २०२४ मध्ये मुंज्या हा विनोदी हॉरर चित्रपट प्रदर्शित झाला. महाराष्ट्रीय लोककथेतील मुंज्या पासून प्रेरित होऊन, हा चित्रपट मॅडॉक हॉरर कॉमेडी युनिव्हर्सचा एक भाग म्हणून काम करत होता. रेडिफमधील सुकन्या वर्मा म्हणाल्या, "शर्वरी तिच्या अभिनयावर टिकून आहे - उत्साहात ती तेजस्वी तर प्रोस्थेटिक्समध्ये रागीट दिसते". व्यावसायिकदृष्ट्या, हा चित्रपट स्लीपर हिट ठरला आणि तिला यशस्वी भूमिका मिळवून दिली.  शर्वरीने यश राज फिल्म्सच्या पीरियड नाट्य चित्रपट महाराज मध्ये जुनैद खान सोबत एक छोटी भूमिका केली होती (विशेष उपस्थिती म्हणून). हा नेटफ्लिक्सवर प्रदर्शित झाला होता. नंतर शर्वरीने जॉन अब्राहमसोबत वेदा  या अ‍ॅक्शन नाट्यपटामध्ये वेदा बेर्वा या एका दलित महिलेची मुख्य भूमिका साकारली जिच्यावर तिच्या जातीमुळे सामाजिक अन्याय होत असतात. अब्राहम ह्यात माजी सैनीक आहे जो वेदाची लढण्यामध्ये मदत करतो. चित्रपटाच्या संमिश्र पुनरावलोकनात, स्क्रोल वेबसाइटच्या नंदिनी रामनाथ यांनी "तिच्या नायिकेच्या लढाऊ वृत्तीला किती चांगल्या प्रकारे दर्शवीले" याची नोंद घेतली. हा चित्रपट बॉक्स ऑफिसवर एक मोठा फ्लॉप ठरला, ज्याचे कारण द टाइम्स ऑफ इंडियाने सोबत प्रदर्शित झालेल्या स्त्री २ चित्रपटाला दिले.

शर्वरी पुढे आलिया भट्ट सोबत अल्फा या हेरगीरी-थरारपटात  सामील होईल. 

 चित्रपटांची यादी 
वर्ष शीर्षक भूमिका नोंदी  २०१५ प्यार का पंचनामा २सहाय्यक संचालक  बाजीराव मस्तानीसहाय्यक संचालक  २०१८ सोनू के टीटू की स्वीटीसहाय्यक संचालक  २०२१ बंटी और बबली २ सोनिया/बबली   २०२४ मुंज्या बेला  महाराज विराज विशेष उपस्थिती  वेदा वेदा  २०२५ अल्फा †  चित्रीकरण चालू 

 पुरस्कार 
वर्ष पुरस्कार श्रेणी काम निकाल संदर्भ. २०२२ २२ वे आयफा पुरस्कार वर्षातील स्टार पदार्पण - महिला बंटी और बबली २   ६७ वे फिल्मफेर पुरस्कार सर्वोत्कृष्ट महिला पदार्पण   पिंकव्हिला स्क्रीन अँड स्टाइल आयकॉन्स पुरस्कार स्टायलिश उदयोन्मुख प्रतिभा - महिला  

 संदर्भ 

वर्ग:२१व्या शतकातील भारतीय अभिनेत्री
वर्ग:हिंदी दूरचित्रवाहिनी अभिनेत्री
वर्ग:हिंदी चित्रपट अभिनेत्री
वर्ग:भारतीय चित्रपट अभिनेत्री
वर्ग:इ.स. १९९७ मधील जन्म
वर्ग:स्त्री चरित्रलेख